ประกาศกรมบังคับคดี

เรื่อง หลักเกณฑ์การใช้จ่ายเงินค่าธรรมเนียมในการบังคับคดี พ.ศ. 2561

------------------------------

          ตามข้อบังคับกระทรวงการคลังว่าด้วยการหักเงินค่าธรรมเนียมในการบังคับคดี พ.ศ. 2561 และระเบียบกระทรวงการคลัง ว่าด้วยการจ่ายเงินค่าใช้จ่ายในการดําเนินงานบังคับคดี พ.ศ. 2561 ซึ่งอนุญาต ให้กรมบังคับคดีหักเงินค่าธรรมเนียมในการบังคับคดีที่ได้รับชําระตามกฎหมายในอัตราร้อยละ 50 ก่อนนําส่ง คลังเป็นรายได้แผ่นดินไว้เป็นค่าใช้จ่ายในการดําเนินงานบังคับคดี ตั้งแต่วันที่ 15 มีนาคม พ.ศ. 2561 จนถึง วันที่ 30 กันยายน พ.ศ. 2562 นั้น

          เพื่อให้การใช้เงินค่าธรรมเนียมในการบังคับคดีเป็นประโยชน์ของทางราชการ และไม่เป็น ประโยชน์ทับซ้อน จึงประกาศ หลักเกณฑ์การใช้จ่ายเงินค่าธรรมเนียมในการบังคับคดี พ.ศ. 2561 ดังต่อไปนี้ 


ข้อ ๑ ประกาศนี้ให้ใช้บังคับแก่หน่วยงานสังกัดกรมบังคับคดี


ข้อ ๒ ให้มีคณะกรรมการกํากับดูแลการใช้เงินค่าธรรมเนียมเสริมงบประมาณของ กรมบังคับคดี เป็นผู้พิจารณา กํากับดูแล ตรวจสอบ และควบคุมการใช้จ่ายเงินค่าธรรมเนียมในการบังคับคดี 


ข้อ ๓ การพิจารณาอนุมัติใช้เงินค่าธรรมเนียมให้กระทําได้เฉพาะกรณีที่จะพึงจ่าย จากเงินงบประมาณได้ แต่เงินงบประมาณไม่มีหรือมีไม่เพียงพอหรือมีเหตุจําเป็นเร่งด่วน หรือมีเหตุขัดข้อง ประการอื่น โดยคํานึงถึงประโยชน์ของทางราชการเป็นสําคัญ

          กรณีแผนงาน โครงการ ที่ไม่ได้รับจัดสรรจากงบประมาณ หรือเงินดอกเบี้ยอันเกิด จากเงินกลางให้นํามาพิจารณาอนุมัติตามวรรคแรกด้วย


ข้อ ๔ หน่วยงานที่ต้องการใช้เงินค่าธรรมเนียมจะต้องจัดทําแผนงาน โครงการ หรือประมาณการรายจ่าย โดยคํานึงถึงแผนยุทธศาสตร์ นโยบายรัฐบาล ตามความจําเป็นเหมาะสม ความคุ้มค่า และประสิทธิภาพในการทํางาน ตามระเบียบที่ใช้กับเงินงบประมาณรายจ่ายโดยอนุโลม เพื่อให้คณะกรรมการ พิจารณาอนุมัติ

          กรณีที่มีเหตุจําเป็นเร่งด่วนไม่อาจนําเสนอคณะกรรมการพิจารณาได้ทัน ให้ประธาน คณะกรรมการพิจารณาอนุมัติแล้วแจ้งคณะกรรมการทราบ


ข้อ ๕ อํานาจในการอนุมัติสั่งจ่ายเงินค่าธรรมเนียมให้เป็นไปตามที่อธิบดีกรมบังคับคดีมอบหมาย


ข้อ ๖ ให้หน่วยงานที่ได้รับการจัดสรรเงินค่าธรรมเนียมจัดทํารายงานการรับ-จ่ายเงิน ค่าธรรมเนียมที่ได้รับการจัดสรร รายงานให้กองบริหารการคลังทราบภายในวันที่ 5 ของเดือนถัดไป


ข้อ ๗ ให้กองบริหารการคลังจัดทํารายงานการรับ-จ่ายค่าธรรมเนียม ตามแบบ กรมบัญชีกลางกําหนด และรายงานให้อธิบดีกรมบังคับคดีทราบภายในวันที่ 20 ของเดือนถัดไป พร้อมประกาศให้ทราบทั่วกัน

          ให้กองบริหารการคลังจัดทํารายงานการรับ-จ่ายค่าธรรมเนียม และผลการดําเนินงาน ที่ใช้จ่ายจากเงินค่าธรรมเนียม ส่งให้กรมบัญชีกลางทราบภายใน 60 วัน นับจากวันสิ้นปีงบประมาณ


ข้อ ๘ หากหน่วยงานที่ได้รับการจัดสรรเงินค่าธรรมเนียม ไม่สามารถดําเนินการตามแผน การใช้จ่ายเงินค่าธรรมเนียมได้ หรือมีเงินเหลือจ่ายจากแผนงาน โครงการ หรือประมาณการรายจ่ายที่ได้ ดําเนินการแล้วเสร็จ หรือเงินที่ได้ทําสัญญา ข้อตกลงต่าง ๆ ต่ํากว่าวงเงินที่ได้รับอนุมัติและมีเงินคงเหลือ ให้โอนเงินดังกล่าวส่งคืนไปยังกองบริหารการคลัง พร้อมชี้แจงรายละเอียดให้ทราบภายใน 15 วัน นับแต่เสร็จ สิ้นโครงการหรือวันที่ไม่มีความจําเป็นต้องใช้เงิน


ข้อ ๙ ก่อนสิ้นปีงบประมาณ ให้หน่วยงานที่มีเงินคงเหลือจากแผนงาน โครงการ หรือประมาณการรายจ่าย เงินที่ยังไม่มีภาระผูกพันหรือไม่ได้ขอขยายการเบิกจ่ายไว้ ส่งคืนไปยังกองบริหาร การคลัง ภายในวันที่ 25 เดือนกันยายน เพื่อนํามาคํานวณเงินที่ต้องส่งเป็นรายได้แผ่นดิน


ผู้มีอํานาจลงนาม -                                                                                       ประกาศ ณ วันที่ 3 เมษายน พ.ศ. 2561

 

                                                                                      (ลงชื่อ) รื่นวดี สุวรรณมงคล

                                                                                      (นางสาวนวดี สุวรรณมงคล)

                                                                                           อธิบดีกรมบังคับคดี